
GELAP MATA.
Koe pokpokanana oge geus „gelap¬
mata" hartina poek panon (teu
poegoeh deudeuleuan), djadi tangtoe pi¬
san moal ngandoeng harti anoe hade,
tapi salawasna modeng kana ka-teu-ha¬
dean bae. Anoe kasipatan koe gelap
mata, salawasna sok poho kana wiwaha
reudjeung doedoega, malah beunang oge
diseboetkeun ninggalkeun rasa kamanoe¬
saan, tjara bedja noe dimoeat dina Al¬
Moe'min minggoe kamari tina perkara
hidji V. O. anoe poho, mergasa ka noe¬
djadi doenoenganana tea. Nja noe saroe¬
pa kitoe pisan noe sok diseboet gelap
mata teh.
Beunang ditetepkeun, jen gelap mata
teh salawasna dilantarankeun koe amarah
anoe teu bisa katahan nepi ka les poho
kana djeudjeuhan, kasarad koe panga¬
djakna sjetan.
Oepama oerang ngabandoengan djele¬
ma anoe keur kapandjingan amarah,
salawasna paroman moekana tjara beusi
atah beuleum, tjitjingna tara bener, boh
ladjag-ledjeg, boh ngadegdeg; dina nja¬
ritana pepegatan, sorana henteu saperti
biasa, salawasna roesoeh djeung tarik,
keketeganana leuwih remen, lantaran
djalan getihna leuwih keras ti biasa; ge¬
tih tina djadjantoeng anoe keur amarah
mah, kaloearna kana oerat-oerat teh lo¬
bana leuwih ti biasa gantjangnja pon¬
kitoe keneh.
Dina kaajaan noe saroepa kieu, anoe
lantaranana ngan koe kateu-ngeunahan
(soelaja reudjeung kahajang), nepi ka¬
bisa ngobahkeun djalanna getih reudjeung
kaajaan djadjantoeng, djadi tjiri djeung
saksi sarta nambahan kana kajakinan,
koemaha koedrat-iradatna Goesti Noe¬
Maha Soetji.
Robahna djalan getih teh lain bae koe¬
amarah noe saperti diseboet di loehoer,
tapi oge dimana oerang meunang kana¬
langsaan atawa kanjerian. Dina kaajaan
kieu mah, djalanna getih teh lain gantjang
tjara tadi, tapi sabalikna, nja eta kendor,
nepi ka tembongna teh roepa oge djadi
poetjet, sora henteu goembira, peta djiga
noe sagala sangeuk, ngomong loengas¬
lengis, deuleu mangpaoeng.
Kaajaan noe saroepa kieu, naon sa¬
bab-sababna pang tepa deui bae kana
kaajaan getih oerang, moal kaoedag deui
bae koe akal manoesa, anging ti nam¬
bahan kana kapertjajaan oerang atawa


iman oerang, jen koedrat iradat Maha
Soetji teu aja wates-wangenna.
Nepi henteuna kana kaajaan gelap
mata, goemantoeng ka noe ngawakan
bae, noeroetkeun kakoeatan pangdjagana
napsoe. Lamoen hengker pangdjagana,
tangtoe akalna leungit, djeudjeuhanana
teu aja, nepi ka migawe noe lain-lain
tea, poho kana dirina, poho ka batoer,
poho ka ahli sorangan, asal pangadjak
napsoe bisa katjoemponan bae.
Koe timbangan oerang anoe sehat, ge¬
lap mata teh geus sakitoe kagorengana¬
na, komo lamoen oerang ngingetkeun
tina djihad agamana mah, anoe kabina¬
bina kagorenganana, sarta dosana anoe
loear biasa gedena.
Geura oepama oerang inget kana ajat:
„Man gotala nafsan 'amdan moetajam¬
middan, fadjazaoehoe djahannam choli¬
dan fiha", anoe ngandoeng harti, jen
saha-saha noe mergasa (maehan) djalma
ngahadja (nja eta noeroetkeun pangadjak
napsoe tea), babalesna teh djahannam,
kalawan langgeng di dinjana.
Entong-entong di djahannam henten
aja toengtoengna, kapan dina hoekoeman
pangadilan doenja oge, diboeang satoe¬
toep oemoer tea, geus teu aja deui sik¬
saan anoe noeroeban kabeuratanana.
Katoeroeg-toeroeg geus didawoehkeun
koe panoetan oerang sarerea oge, jen
saha-saha noe migawe goreng atawa ka¬
gorengan, tangtoe dibalesna oge koe ka¬
gorengan deui bae: „Man ja'mal soe-an,
joedjza bihi." leu sabda Nabi, sok komo¬
djaga di acherat, kapan di doenja keneh
oge, koe sarerea geus pada karasa jen
kitoe boektina; tara aja noe migawe go¬
reng, toeloej moepoe kahadean. Di ajana
hasil kangeunahan tina migawe goreng
tea, lain pikeun lila, tapi ngan keur sa¬
koetika bae, da engkena mah dibales
koe kateu-ngeunahan; tjara noe migawe
djoelig, hianat ka batoer, ngarah ngeunah
keur sorangan ngeunahna teh moal lana.
Waktoe Panoetan oerang ditaros koe
salasaoerang sahabat mantenna, naon noe
kaasoep kana dosa gede, dawoehanana
teu aja lian, kadjaba ti oelah sok nga¬
gedekeun ambek: „la taghdob."
Kitoe baloekarna anoe sok ngoembar
amarah teh, nja meunang siksaan doenja,
nja siksaan acherat, lantaran geus nga¬
rempak firman Toehan, sabda Nabi.
Koe sabab eta, henteu leuwih tina misti,
sakabeh Moeslimin Moeslimah koedoe
njingkiranana gelap mata, pangadjak setan


Sewoe-Noehoen.
Aja hibar pangestoe sadajana para
djoeragan2 anoe moehit kana Al-Moe¬
min, djoeroengan Directie anoe kamari
teh, parantos darongkap deui sapalih¬
paliheun, kalajan rebo babantoenanana
pikeun oleh2 anoe ngolah ieu madjallah.
Ti sadongkapna oge teras bae dikoko¬
lakeun, kintoenkeuneun ka sadaja para
djoeragan salebet kwartaal ajeuna,
kwartaal kadoea. Namoeng sakalintang
handjakalna, sarehna kapaksa kedah
oendjoekan, jen oleh2 anoe parantos
kotampi koe ahli dapoer Al - Moe min
teh, tebih keneh pisan kana njekapan
kanggo kikintoenna.
Koe margi sakitoe, soegri para
djoeragan anoe parantos kadeuheusan
koe djoeroengan tea, moegi enggal2
miwarang moelang.


Akalna geusan njingkiran bahla noe¬
saroepa kieu, teu aja lian kadjaba ti
koedoe ngandelan iman, masing njerep
pisan tauhid anoe didadar dina ieu soe¬
rat kabar, nepi ka kalawan kajakinan anoe
saratoes peresen jen oerang mah la ha¬
ola wa la goewwata illa billah. Dimana
kapertjajaan enggeus kieu, tangtoe sa¬
gala angkeuh, sagala ihtiar, taja petana
ngandelkeun kana laksanana, anging ti koe¬
kalawan pangersana Goesti oerang. Ka¬
hajang djeung pangharepan oerang, moal
bisa hasil, moal bisa kaoedag, lamoen
teu dibarengan koe kersana Anoe Kawasa.
Dimana kapertjajaan geus kitoe dja¬
djimna, dimana paamprok djeung noe soe¬
laja tina kahajang reudjeung karep teh taja
petana bisa oenggah kana ilang akal, leu¬
ngit pamilih, tapi teroes bae narima kana
kadar.
Daradjat anoe sakieu loehoerna teu¬
aja lian pikaoedageunana ngan koe nga¬
getolan ibadah, reudjeung njiar ilmoena.
Ihtiar anoe perjoga koe oerang didja¬
lankeun, pikeun ngalesoe napsoe, koe¬
kaajaan sapopoe dina boemen-boemen
oge geus tjoekoep pisan, nja eta dina
nahan napsoe ti noe djadi tjaroge ka¬
noe djadi garwa reudjeung sabalikna;
mengkek kakeuheul ka poetra atawa ka¬
rentjang. Nja kitoe deui dimana aja pi¬
nalangsaeun. Dimana geus jasa ngelesan
sjetan di batoer saboemi, moal salah
deui ka noe lian oge, babari pisan di¬
djagana.

Lepat moen teu kitoe.


Gentos mangsa-pindah rasa, pindah
zaman-lain deui kaajaan. Aja mangsana
resep ngahareup ka noe lain pernahna,
tjondong teuing ka noe lian; sok deudeuh
ka milik deungeun, moengkoerkeun kana
noe bakoe, noekangan pasal noe asal,
kabita bongan marahmaj.
Kitoe teh di djisim koering. Teu atjan
sabaraha taoen mangkoekna mikarep ka
noe alanjar. Paribasa „kamadjoean",
singhoreng bakating nafsoe, resep kana
toetoeroet moending, noeroetan lain¬
lainna deui...... ngarah aja kasebatna.
Ilmoe loeloegoe mah geus teu digoe¬
goe-teu ditolih, boroampar hajang metjak,
malah teu karep kana terang2 atjan.
Katambih koe kakedoelan, ngeunah dina
kabodoan, senang dina henteu terang.
Namoeng ka-beh-dieunakeun nja al¬
hamdoelillah, aja oge noengtoet enjaj¬
enjajna hajang terang, hajang njoba,
ngitjip2. Da poegoeh ge asli, toelen teu
owah-teu gingsir. Kantenan bae: — ong¬
koh teu matak resep, tapi toemerap
njarerep, ngoesik dina djangkaring ati.
Da poegoeh ge ari boetoehna mah
moetoeh, nja eta boetoeh koe bener¬
dina saniskanten kalakoean. Nja alham¬
doelillah djisim koering teh: karesep
mangsa njepeng damel dines, resep
toelas-toelis dina soerat kabar, ajeuna
mah make tjampoer kaislaman; dina
gerak koekoempoelan; perhadering-peri¬
nihing, ajeuna mah berkah sok aja oge
nganggo dadasar agama. Malah dina
nerapkeun parentah atoeran ti nagara oge,
teu sepi asaring sara'
Atoeh da poegoeh ge perloe, katambah
perbawa djaman. Djaman sedar soema¬
reang, soemanget kana agama, salengkah
kalawan dalil. Di desa ear koe enas,
di lemboer goejoer koe ilmoe, rame
rioeh pangaweroeh halijah doenja-achirat.
Moen noe djadi indoeng lemboer,
bapa desa, katilar pangoeningana halijah
doenja-achirat. Laaah.... repot koelan,
karaos koe djisim koering: — kasisip
kasilib-silib dina waktos tjoemarios, dina
medan kekempelan, dina meta kawa¬
djiban.
Komo..... menggahing para pamang¬
goel, sesepoeh dina agama mah, noe¬
mangkoek di lemboer singkoer, sering
pisan mendak mangsa kasedekkeun koe¬
baroedak noe warangsoel ti pasantren.
Eta teh pihawatoseun: tjoekleuk leu¬
weung-tjoekleuk lamping, taja geusan
moesawarah. Da sanaos kandel kitabna
oge, moenggoehing hoedjah mah kedah
koe rea ambahan.
Alhasil: perloe kalangkoeng, mika¬
boetoehna teh moetoeh koe hidji batoer
toemoetoer, sering soemping ngadeu¬
heusan, ngarentjangan sapaosna, satia
salalamina, mitoedoeh kana tjatjaang
njaangan doea fihakna: boh agama-boh
drigama, 'oeboedijah djeung kasbijah,
halijah doenja-achirat.
Moen liwoeng sisip koe dalil, beakkeun
hoedjah noe kaprah: enggal ngedjat


ngintoen serat ka sang madjalah „Al¬
Moe'min" noe sajagi baris ngoering
boemela sapapaosna, ngantos panjaoer
ti oerang.
Enggal giat moendoet lebet ngalang¬
ganan, oelah sok diengke-engke, da
boetoehna ti kiwari, perloena salalamina
Apan oerang teh boetoeh koe ilmoe,
atoeh perloekeun sakoer noe boetoeh
Geuning andjeun boetoeh koe panga¬
weroeh, atoeh enggal lebet djanten lang¬
ganan Al-Moe'min.
Lepat lamoen henteu kitoe!!!
Salamna poen
Tohir S. a.


Noot red. Noehoen!


PATAROSAN.


Ngawaler patarosan djrg. B. S. Soeka¬
sari.
1. Koemaha kenging (2) pamadji¬
kan mere zakat ka salakina?
DJAWAB:
Pamadjikan anoe beunghar, lain ke¬
nging, lain sah bae mere zakat ka sa¬
lakina, anoe malarat, malah meunang
gandjaran soennat deuih.
Kaoengel dina kitab en-al 3 dina
36. als de des katja M.
 
sel dari dan
lgde taal op disebla jan
Hartina +:
„Soenat awewe anoe beunghar
mikeun zakat pangabogana teh ka¬
salakina, doemeh salakina mah pa¬
kir atawa miskin, sanadjan dipake
ngabalandjaan deui oge ka maneha¬
nana, teu naon-naon"
M. a.
2. Koemaha kenging ngodoan (ma¬
jaran) zakat atawa pitrah oeroet taoen
toekang anoe teu dibikeun atawa oeroet
sababaraha taoen noe kaliwat, doemeh
bareto mah tara zazakat pitrah teh, da
teu terang, jen eta teh kawadjiban
DJAWAB:
Ngaran-ngaran hoetang mah, boh hoe¬
tang ka djelema, boh hoetang ka Pa¬
ngeran eta wadjib dibajarna dimana
oerang boga keur majarna.
Ari teu mere zakat atawa teu pitrah
teh ibarat hoetang ka Pangeran, atoeh
wadjib dibajarna: henteu bareto dina
waktoena, lantaran poho, kaliwat atawa
kabodoan tea, atoeh nja ajeuna bae.
Malah lamoen kaboeroe maot oge, eta
hoetang zakat koedoe ditjontang heula


ditjandak, oelah kabikeun kana wasiat
atawa dibagikeun ka ahli waris.
M. a.
3. Naha jaktos, ngaloearkeun zakat
harta banda (emas-perak) djeung harta
banda dagangan teu kenging koe artos
tamaga atawa nekel (artos bolong)?
DJAWAB:
Patokan asal jaktos kitoe:
Ngadjakatan emas kedah koe emas.
perak „ „ perak.
banda dagangan, koe emas
atawa perak noe dipake meuli bareto.
Tapi oepama kaabotan kitoe, meunang
oerang nganggo noe kaoengel dina kitab
katja 112 4. a 5 
Oengelna:
4
 
a
(d
. G
 - 4.
Stadi, dan 163 6 pik soeat sal
„(Masälah) Sjeh Boelgoini geus
maparin pitoeah ka noe naros, jen:
meunang ngadjakatan emas perak
djeung barang dagangan koe foeloes,
nja eta koe doeit tambaga atawa
nekel tea.
Malah beh handap aja deui tibaratna:
W
beabilan olelak
djelas de
9
O
„Teu sak deui, lamoen foeloes
lakoena kana dipake balandja sa¬
roea djeung emas-perak, atoeh poe¬
goeh bae, meunang mah dipake
zakat, leuwih ti batan koe barang,
da foeloes teh leuwih deukeut kana
naqad (emas-perak) ti batan barang
dagangan. Foeloes teh martabatna
saloehoereun barang."
Malah lamoen zakat emas aloes koe¬
emas goreng, perak ngentjring koe perak
heupeu, eta mah teu sah, djaoeh mela¬
meloe oetama koe foeloes anoe lakoe
tea. Komo moen djakat saeutik mah.
Moal enja dinar emas koedoe digoen¬
tingan sareboek sewang, koemaha mang¬
pa'atna pikeun si pakir. Tangtoe men¬
ding koe foeloes anoe sahargana.
M. a.
4. Naha kenging ngaloearkeun zakat
dagangan koe dagangan noe teu atjan
padjeng, noemoetkeun pangaos dipe¬
sernan
DJAWAB:
Patokan asal mah teu kenging, sabab
asalna aja dawoehan Bagenda Oemar r. a.
ka toekang dagang koelit kieu:

„Pek hargaan eta koelit teh, toe¬
loej kaloearkeun zakatna."
Ti dinja dipaham djeung ditetepkeun
koe Foegoha,
„ 13 
) 4.25 (2 Sje 
.


Jun


 


Mel


„Koedoe dihargaan barang daga¬
ngan teh koe djinis modalna; moen¬
meulina koe perak, hargaan koe pe¬
rak, moen emas, koe emas; toeloej
kaloearkeun zakatna Mona tina har¬
gana."
Moal enja koelit koedoe dikeureutan
keur zakat, adjang naon. Komo lamoen
noe dagang balok goeloentoengan koedoe
diragadjian enz.
Tapi ari dagangan bangsa kaperloean
saari-ari mah atawa bangsa boeboek
leutik dagangan waroeng, teu aja hala¬
nganana njandak hidji kaol ti Imam
Sjafe'i atawa madzhab Hanapi saperti
anoe kaoengel dina kitab Chah 729 ka¬
tja 66 kieu:


2.867 dan dale


stad al die lekas pas die 
„Lahir Aboe Hanifah r. a., meu¬
nang moenggoeh andjeunna tiloe
perkara :
1. Mindahkeun zakat, tapi makroeh.
2. Mikeun hargana bae, oepama za¬
kat pare.
3. Mikeun 'aenna barang dagangan.
Pangsaena, oelah diberean koe noe¬
zakat, tapi dibere bon bae sina njokot,
milih sorangan sakarepna, saharga zakat
tea.
M. a.
5. Naha kenging fitrah koe artos sa¬
tjekapna, noemoetkeun pangaos beas
sakoelakeun ?
DJAWAB:
Asal madzhab Sjafe'i, teu kenging, ke¬
dah dipeserkeun heula kana beas, sabab
maksoedna fitrah teh, soepaja walatra
sarerea dina poean lebaran mah laloba
atawa baroga dahareun, oelah kadjadian
aja anoe miskin ngongkrong, niiskeun
hawoe.
Meulina beas, kadjeun ti noe sedjen
atawa ti noe rek didjakatan tea, teu
naon2.
Moen teu kitoe, beas anoe geus di¬
pake djakat tea, koe oerang dibeuli
deui, eta oge teu naon2.
Pitrah koe doeit saharga beas, eta sah
dina madzhab Hanapi, saperti anoe geus
diterangkeun dina walonan anoe tadi.
M. a.


6. a. Halal toekang dagang ngajoeh¬
keun barang2 doegi ka maro oentoengna
atawa langkoeng?
b. Oepami teu kabajar sadajana,
barangna didjabel deui, pamajar anoe
enggeus dipasrahkeun dianggap se¬
waanana?
DJAWAB:
Ngadjoeal barang batina doegi ka¬
maro atawa langkoeng, ari soeka pada
soeka mah, taja halanganana; oepami
tanah anoe bareto dibeuli f 100, ajeuna
didjoeal f 1000 atawa leuwih, teu naon2.
Tapi lamoen akad djoeal beuli, doeit¬
na geus dibajar sawareh, toeloej ba¬
rangna didjabel kabeh, koe noe nga¬
djoeal, eta mah teu kenging. Sae di¬
djabel sareana anoe tatjan dibajar tea
bae.
(cas). die de de de des 3 d
Hartina: „Meunang ka noe ngahoetang¬
keun, lamoen teu matak djadi pite¬
nah, ngadjabel doeitna, ti anoe boga
hoetang, anoe hese majarna."
Lamoen barangna teu kenging dipe¬
tjah eta mah kedah berdami deui bae.
Perkawis huurkoop teu atjan mendak
enasna, djadi teu atjan tiasa ngahatoer¬
keun katerangan naon-naon.
M. a.
7. Koemaha iddahna randa anoe di¬
tikah koe hidji lalaki, kobla doechoel
toeloej dipirak deui, naha sami djeung
iddah parawan anoe kitoe petana?
DJAWAB:
Iddah anoe dipirak kobla doechoel,
randa parawan oge sami bae, teu aja
bentenna, nja eta: „teu aja iddah¬
na".
Dawoehan s. W.
*)
O      
1
 


PISOERGAEUN
IV
(panoetoep).


ap de de
e
*
4 M (21 Ols haar stel an
2
G-3


k
Sgolde doe


A. De
lgas sasoe
Hartina +: He para moe'min lamoen
maraneh kawin ka moe'minat, toe¬
loej ditolak deui, memeh sapate¬
mon, eta teh teu aja iddahna.
M. a.


Timbalan Kdj. Nabi s. a. w.:
„Saha-saha noe ka loear ti imah¬
na pikeun moenggah hadji atawa
oemroh, maot tengahing djalan, pi¬
keun manehanana Goesti Alloh ngo¬
tjorkeun gandjaran noe saroea djeung
gandjaran anoe moenggah hadji
djeung oemroh nepi ka kiamat."
Doepi moenggah hadji teh, roekoen
Islam noe kalima. Saha2 noe teu ngang¬
gap kana kapardoean moenggah hadji eta
koefoer, anging djalma noe anjar asoep
Islam djeung djalma kampoeng noe dja¬
oeh ti ahli elmoe (oelama), noe dimaaf
dina teu nganggapna teh, koe kabodoa¬
nana tea.
Difardoekeunana ihtilaf tjeuk sakaol
memeh hidjrah, sakaol deui saparantos
hidjrah, nja eta kaol anoe mashoer. Dina
saparantos hidjrah oge, henteu sami para
oelama netepkeun taoenan difardoekeu¬
nana, aja noe njehat taoen kalima tina
hidjrah, aja taoen kagenep, aja noe ka¬
toedjoeh, aja noe kadalapan, djeung aja
noe kasalapan tina hidjrah.
Ari hadji teh lain dina agama Islam
bae, lain ti Kdj. Nabi woengkoel, tapi ti
babaheula oge para nabi noe ti pajoen
para oemat Islam ti heula pada ngalala¬
konan moenggah hadji.
Timbalan Alloh dina Al-Qoerän:


Koropak.


Adm. parantos nampi ti:
Djrg. Winata lgno. 1033 f0,80 kanggo
kw. 1 th. 39.
Djrg. Joesoef lgno. 1758 f1,50 kanggo
kw. IV th. 38, kw. 1 th. 39.
Djrg. A. Prawiradidjaja lgno. 1633
f0,80 kanggo kw. I th. 39.


 


Mijn milielain goenga poel, de da
„Karana Alloh wadjib ka djalma¬
djalma moenggah hadji, ka saha¬
saha noe kawasa di djalanna."
Ari wadjibna moenggah hadji teh ngan
sakali dina saoemoer hiroep, toemoet
asal sjara, sapertos noe kaoengel dina
hadits noe diriwajatkeun koe Moeslim:
.
..
SON is da

Aja noe naros kieu: „Naha ieu
moenggah hadji abdi sadajana teh
kedah saban taoen, atanapi pikeun
saendeng-endeng?“
Walon Kdj. Nabi: „Pakeun saen¬
deng-endeng.
Maksadna mah: teu wadjibangan sa¬
kali ti mimiti baleg nepi ka maot.
Doepi noe wadjib sadjabi noe sakali
pamerdih sjara, aja deui noe wadjib sa¬
pertos nadar moenggah hadji, oepami
djalma Moeslim toer geus kawasa, boh
tina djihat doeitna atawa di djalanna,
tapi emboeng bae njoemponan ieu roe¬
koen Islam kalima, noeroetkeun hadits,
dimana maot, didjoeroeng djadi Jahoedi
atawa Nasroni bae.
Prak-prakan moenggah hadji sareng
oemroh teu sakoemaha bentenna.
Oepama Moeslim moertad geus njoem¬
ponan kawadjiban hadji, engke dimana
asoep deui Islam (tobat), henteu kedah
moenggah hadji deui, margi wadjibna
teh, moeng saoemoer sakali tea.
Prak-prakanana moenggah hadji sareng
oemroh kantenan paos teuing oepami di¬
serat dina ieu madjallah, langkoeng sae¬
ngaos kitabna bae.
Doepi hikmatna moenggah hadji sanes
bae njoemponan fardoe, namoeng pohara
seueurna, sakoemaha noe geus sering
diserat dina ieu serat kabar. Pang-pangna
pisan mah ngoeatkeun persatoean Islam,
minangka njoemponan congresna dina
sataoen sakali, nja eta dina waktos idil
adha tea, nepi ka sarerea dina harita
pada terang sakoemaha seueurna sareng
pirang-pirang bangsana anoe mangkoe
ageman Islam.
Wassalam
D. Dj.


Manakah bendera Islam?


Sekalipoen bendera itoe pada dhohir¬
nja tida' banjak artinja, tetapi senjatanja
mengandoeng arti jang maha besar. Orang
Belanda merasa bangga, kalau ia melihat
bendera merah, poetih, biroe berkibar.
Semoea keradjaan tentoe mempoenjai
bendera sendiri-sendiri. Memang bende¬
ra itoe adalah soeatoe symbool oentoek
masing-masing keradjaan dan bangsa.
Sekarang bagaimanakah woedjoednja
bendera Islam? Kita oemat Islam nistjaja
haroes mempoenjai bendera sendiri. Ba¬
njak orang jang mengira, bahwa bendera
Islam itoe merah warnanja dan bergam¬
bar bintang remboelan. Tetapi ada orang
jang berpendapatan, bahwa itoe boekan
bendera Islam, melainkan bendera Toerki.
Bintang sebelah itoe symboolnja tanah
Toerki, sedang bintangnja itoe adalah
symbool dari seboeah poelau jang men¬
djadi miliknja Toerki. Pantas sadja kalau
bendera Toerki didjadikan symbool oleh
doenina Islam, sebab doeloe Toerki itoe
memang pernah djadi „pembesarnja"
doenia Islam. — Djadi bagaimanakah
woedjoednja bendera Islam jang sebe¬
narna?


Ada orang bilang, bahwa roepa ben¬
dera Islam pada zaman Rasoeloellah
s. a. w. itoe hidjau, dengan dihiasi sja¬
hadatain. Dan bendera itoe sampai se¬
karang tersimpan dikota Istamboel. Ten¬
tang betoel dan tidaknja pechabaran itoe,
wallohoe a'lam.
Tetapi sampai sekarang ini, kita be¬
loem mengetahoei dengan pasti bagai¬
manakah woedjoednja bendera Islam?
jang kita lihat sekarang ini boekannja
bendera Islam jang oemoem, melainkan
bendera Moehammadijah, bendera Nah¬
doh dll.
Apakah memang beloem ada orang
jang menjelidiki, bagaimanakah woe¬
djoednja bendera Islam pada zaman Ra¬
soeloellah s. a. w. ?
Apakah pada zaman Rasoeloellah itoe
orang Islam itoe memang tiada mem¬
boetoehkan bendera?
Mestinja mereka itoe mempoenjai ben¬
dera Islam poela, sebab ada riwajat jang
menjeboetkan, bahwa seorang-orang jang
bernama Oemaktoem, moeadzin privé dari
Rasoeloellah s. a. w., mati sjahid dengan
memegang bendera.
Ah, malang soenggoeh kita oemat Islam
sekarang ini! Cholifah tida2 poenja. Bah¬
kan bendera Islampoen tida poenja poela.
Moedah-moedahanlah dibelakang hari
ada oelama Islam jang dapat menerang¬
kan dengan pasti, bagaimanakah woe¬
djoednja bendera Islam jang aseli, ber¬
sandar kepada hadits, riwajat enz., agar
soepaja seloeroeh doenia Islam mem¬
poenjai bendera Islam jang sama.
Wassalam.
Isdito.


RADJA-RADJA ISLAM.


Samb. A. M. no. 13.


Al-malik Abdul-aziz al-Soeoed diba¬
barkeun di istana ramana al-marhoem
Abdurrahman al-Faesal di nagara Riadh,
nja eta dina tg. 20 Rajagoeng 1297 H.
(December 1880).
Andjeunna ti aalit teu tebih ti ramana
sareng ti para saderekna. Koe ramana
dididik kana kaperdjoeritan, dibiasakeun
toenggang koeda, maen pedang, panah,
toembak, bedil sareng dipaladjar matja
noelis anoe sakadarna.
Nagara Riadh dina waktos Malik Ab¬
dul-aziz noedjoe alit keneh, teu eureun¬
eureun peperangan djeung kabilah al¬
Rosjid nagara Hael, anoe achirna kabilah
al-Soeoed kasoran djoeritna, nja teras
marhoem Abdurrahman sapamilina katoet
Malik Abdul-aziz kalaboer ngadjaroeg¬
djoeg ka nagara Koewet, maksadna rek¬
mindangsaraja ka radjana, Sech Moe¬
barokassobaah; harita teh dina
th. 1892 M.
Ti dinja ladjeng timboel peperangan
antara nagara Koewet djeung nagara
Hael. Malik Abdul-aziz waktos harita
nembe joeswa 15 taoen namoeng sanaos
anom keneh geus dipertjanten ngapalaan


perang; harita pisan tembongna kawani¬
an, kagagahan, kapinteranana Radja Ab¬
dul-aziz dina medan perang, dongkap
ka koe balatantara saeutik tiasa ngaboe¬
rak-barik kabilah al-Rosjid.
Dina taoen 1900 M. ngadeg deui kara¬
djaan al-Soeoed di kota Nadjd, saterasna
teu liren2 noengtoetan naloekkeun kabi¬
lah-kabilah sareng nagara-nagara Arab
sadjero 30 taoen, doemoegi ka ajeuna
djanten hidji karadjaan anoe kiat anoe
kiat anoe dipikaserab koe satanah Arab.
Adatna Malik Abdul-aziz estoe beda
pisan ti adat radja-radja anoe sanes; ki¬
toe deui panganggona sadidinten soelaja
ti noe sanes, babakoena andjeunna mah
tara pisan tjampoer gaoel salian ti sareng
bangsana, sarta pageuh njangkingna adat
kabangsaan. Doegi ka taoen 1933 an¬
djeunna teu atjan ngaraos angkat-ang¬
katan ka loear ti tanah Arab, namoeng
ajeuna mah parantos rea robihna boek¬
tosna di istanana oge parantos nganggo
telepon, radio, nja kitoe deui di sakoe¬
liah djadjahan al-Soeoed dina waktos
ieu noedjoe hiboek diberesan sareng di¬
saean.
A. Affandi
(Teraskeuneun).

TAKLID, IDJTIHAD?


Samboengan A. M. No. 13.
SOENATNA DOEA CHOETBAH.
Demi soenatna rea pisan; saperti nar¬
tibkeun roekoen, ngaregepkeun kana doea
choetbah, anoe choetbahna koedoe dina
mimbar atawa dina barang anoe loehoer,
kalawan oeloek salam dina memehna
choetbah bari nangtoeng, teroes dioek
deui; salasaoerang koedoe adzan; anoe
choetbah teh oelah loeak lieuk dj. koe¬
doe njekel noe saroepa pedang at. iteuk.
SOENATNA DJOEM'AH.
Soenatna djoemlah rea deui bae. Sa¬
warehna, dimana oerang rek djoemlah
teh koedoe mandi heula ngabersihan
awak koe barang anoe ngaleungitkeun
baoena awak, koedoe ngeureutan koedoe
heula lamoen geus pandjang koekoena,
djeung njaboetan boeloe ingkab. Oge¬
soenat ngagoenting koemis sing nepi ka¬
tembong beubeureumna biwir (oelah
rogok) lamoen ngingoe djanggot koedoe
disisiran. Oge sawarehna tina soenatna
djoemlah teh make seuseungitan djeung
make papakean anoe harade, oetamana
anoe bodas nja kitoe deui anggal inditna
ka masigitanja kitoe deui njoesoer dj.
disipat tiloe-tiloe kali dina panon ken¬
tja katoehoe.
Koedoe didjagi oelah rek ngawangkong
dina nalika imam keur hoetbah, karna
matak ngaroeksak kana kahadeanana djoe¬
maah. Dawoehan Rosoeloelloh s. a. w.:
 ) J.. ...
colcke colle antal je
4 dan de getal de A
Soendana: „Saha2 anoe ngoetjapkeun
„tjitjing andjeun" ka batoerna waktoe
imam choetbah, tangtoe moal meu¬
nang pahla djoemlah."
Tapi lamoen aja anoe bersin mah
soenat koe oerang ditasjmitan njeboet,
„jarhamoekalloh" kitoe oge lamoen pri¬
badina ngoetjapkeun „alhamdoe lillah".
WIRIDAN BADA DJOEM'AH.
Sabada aweh salam soenat matja fati¬
hah, goelhoe, falak binas toedjoeh toe¬
djoeh kali, samemeh ngempolkeun doea
soekoena tina emok tahijat achir, oge
oelah kaselang koe ngomong,
Demi doe'ana nja eta:
 . .
93 „ „ „ „ 
naik daar boeat de
A
"
..........
elah diaja de diatan deel a


(dibatjana opat kali).
Soendana: „He dzat anoe soegih! He
dzat anoe pinoedji! He dzat anoe
ngadamel! He dzat anoe malikkeun!
He dzat anoe welas asih! Moegi
Goesti njoegihkeun ka djisim abdi
koe anoe halal ti anoe haram. Sa¬
reng moegi njoegihkeun Goesti koe¬
koernia Goesti ti salian Goesti, sa¬
reng moegi njoegihkeun Goesti koe¬
toat ka Goesti tina masiat ka Goesti."
Samboengeun
Q. I.


KATRANGAN TI RED.


Pilenggah Djrg. S. di Bzg.
Sagala roepi verslag anoe ngandoeng
kasaean doenja-acherat, koe redactie A.M.
ditampi kalajan asta kalih, sarta tangtos
dimoeatna. Henteu dipilih atanapi diwi¬
dji-widji parte-partena; parte mana bae,
parte naon bae, ditampi teu aja benten¬
na, asal ngandoeng kamaslahatan doenja
acherat tea. Ti kapoengkoer oge paran¬
tos dioearkeun ka sadajana, jen A. M.
teh madjallah oemoem, henteu ngaga¬
doehan parte, sareng moal mehak ka¬
parte itoe parte ieu; sadajana parte anoe
mawa kasalametan doenjana sareng ache¬
ratna, sami djadi katjintaan Al-Moe'min.
Al-Moe'min ngamoeatna roepi-roepi
verslag, henteu tiasa saban aja noe kem¬
pelan, moeng sakoer aja noe maparin
Copyna sareng anoe katoengkoelan koe¬
koe verslaggeverna bae.
Oepami salasawios parte aja noe palaj
majeng verslagna lebet kana A. M., moegi
kersa maparin (ngintoenan) moeatkeuneu¬
nana bae, diantos siang wengi.
Tangtos salira djoeragan oge jasa mi¬
lih, kiritikan-kiritikan kana A. M. anoe
kadangoe koe salira djoeragan; naha eta
kiritikan teh ngaroeag (afbreken) sanes
medal tina ati wening atanapi ngomean
(opbouwen)?
Saoepami kiritikna patjampoer sareng
doroi tangtos henteu kedah dipalire
perjogi diantep bae, nanging panoehoen,
moegi salira djoeragan oelah ngadangoe
ka noe saroepi kitoe, margi noe kitoe
teh noengtoen perpetjahan. leu, kedah di¬
djagi; sareng sasama Moeslim wal Moe¬
min kedah djadi saderek.
Saoepami kiritikna tea opbouwend,
njaean tea, enggal koe salira djoeragan
barempagkeun sareng rengrengan; oerang
tjoemponan sakakedahanana.
Aja deui panoehoen ka sadajana para
ahli Al-Moe'min, moegia oelah sok sa¬
pertos katjapangan anoe gila par¬
te: kaloe engkau tida maoe
berkawan dengan akoe, eng¬
kau lawankoe. Moegi oelah nger¬
sakeun njepeng kitoe; oerang mah, oerang
tetep, boh sareng noe pada langganan
A. M. boh sareng noe henteu, asal pada
Moe'min, eta doeloer oerang.
Wassalam Hoofdredactie.


leu teh hidji masalah anoe keur
meudjeuhna rame djadi kikirim sareng
soesoegoeh para ahli ngaos, sareng noe¬
keur resep ngaos.
Sadajana kaoem Moeslim perjogi
ngabandoenganana ieu masalah, sarta
sadajana—ajeuna mah-pada kagoengan
kasempetan kanggo ngamoetala'ahna,
margi di Tjiandjoer parantos ngadeg
hidji Corporatie atanapi kenging oge
disebat hidji Studieclub noe dingaranan
„Ansoroel hag, anoe maksadna
ngilari kabeneran, ngabela hag. Anoe
ngamoedina „Simamang" djago
kahot, bobotoh legok tapak genteng ka¬
dek. Pahlawan-pahlawanna kiai noe la¬
loetjir reudjeung lalitjin, oestad-oestadna
toekang namboel ajat, napis hadis noe¬
kil dalil; rek ti hareup, rek ti toekang,
ti kentja atawa ti katoehoe datangna
poekoelan, geus sadia pikeun ngadepo¬
neerna (ngampihanana).
Ansoroel had ajeuna geus medalkeun
brochurena (kitabna) anoe kahidji, sarta
dieusi bab masalah noe di loehoer, nja
eta hoedjdjah noe ngaharamkeun taklid,
ngawenangkeun taklid, djeung pertjoba¬
an idjtihad.
Barang redactie nampi precent-excem¬
plaarna, pohara kagetna, lantaran beda
ti sasari.
Tangtoenganana kitab, henteu gede,
henteu leutik, tapi ninggang pisan kana
panjileuk redactie. Roepa djilidna matak
betah deuleu, estoening ngamankeun
perasaan. Perhiasanana saeutik mahi,
boeboehan „Si Mamang" geus nja¬
gara loeangna. Tjitakanana, tjitakan Pa¬
mitran anoe ahli leukeun ngeureujeuh,
sagala tarapti, poegoeh sokna, poegoeh
losna, aksara tjekas, neundeunna mere¬
nah, njatjas bengras, beunang dibatja
koe noe teu ditasma.
Ana prak teh dibatja, bet djadi oe¬
bar toendoeh, pikiran djadi tjaang, pa¬
nendjo djadi tjenghar, akal terboeka, da
mas-alahna „masalah resep" panerang¬
keunana njerep kana sanoebari. Sabada¬
na, tangtos anoe maos jasa milih anoe
pasti kalawan djadjim naha rek taklid,
naha rek idjtihad? Insja alloh oepami
maos eta kitab moal matak retjok deui.
Basana, basa Malajoe anoe pohara
aloesna sarta loejoena, tapi lindeukna,
alah manan „si koekoet", kenging di¬
hartoskeun koe noe kakara taram2 sa¬
reng ramang2.
Pangaosna eta brochure (kitab) ka¬
bina-bina matak kagetna, lantaran lala¬
wora loear biasa, moeng
lopat ketip sareng opat sen¬
kanggo ongkos ngintoenna, sedeng kan¬
delna make 50 katja.
leu kasempetan kedah enggal diarang¬
go koe sadajana, margi tangtos kabe¬
dagna.
Adresna ka: Administratie Al-moe'min.
Pandhuistraat 47 Kaoem Tjiandjoer.

Ana dipikir koe Aboeja, diboelak-balik
tjara noe meuleum opak, bet bener sa¬
koemaha lahiran saehoena, teu mentjog
satoendjang beas, jen sagala roepa koe¬
doe digoenakeun.
Eta bae geura, beas anoe sakitoe mang¬
paatna keur lahiriah hiroep, ana sina
toenggoe pabeasan bae mah, bet djadi
sajang hileud. Kanjahoanana kitoe koe¬
Aboeja dina moeloedan taoen toekang,
waktoe Aboeja saboelan tjampleng an¬
djatilang djeung andeplak njanghareupan
pamasangan dina ondangan, si beas dina
boejoeng koe si nini teu digomeng-go¬
meng, da katoengkoel koe toempeng,
atoeh ari diboeka teh rek dimandian di
soemoer, bet geus koropok kapiheulaan
koe hileud.
Djoebah Aboeja, paparin adjengan, sa¬
pedah aloes djeung laer, koe Aboeja tara
dipake djoemaah, tapi ditjadangkeun pa¬
ranti idil fitri, hajang ngabibita ka kol¬
leha, adjengan „Paririmbon" ana diboe¬
ka teh rek dipake dina idil adha, bet
karantjang koe geget. Saperkara geus
moelan-malen teu dihear-hearkeun atjan.
kadoeana Aboeja poho kikirab sabada
dahar toempeng di saehoena, nepi ka
remehna geus gararing naktrak geget.
Basa Aboeja meunang salawat satoros
peser woengkoel, teu bebedja djeung
dibikeun ka si nini, da tabe'at sok re¬
sep neuleu doeit djeung ngampihan doeit,
njaah mikeun, njaah meulikeun, tjindek¬
na mah njaah nga-joenfigoen¬
keun, ana ditempo teh bet djadi he¬
djo, salin roepa.
Demi noe pangmodelna mah, apal¬
apalan Aboeja wedjang saehoena. Aboe¬
ja teh koe mantenna diwasiatan soerat
waeloel, saoerna teh paranti maghrib,
pohara apalna Aboeja teh, da beunang
nalar 40 isoek kitoe..., atoeh. Tapi
sanggeusna Aboeja hafad, koe Aboeja
tara dipake, da kabogoh ngan kana
goelhoe dj. inna 'atoena bae
Barang rek diadjaran deui koe Aboeja
dina maghrib tea, lapoer... ngan inget
tattalioe na woengkoel djeung li¬
koelli, noe sedjenna mah pasoerawet
bae tjara bola koesoet.
Paingan teuing saoer saehoena, sagala
roepa koedoe dipake; ilmoe koedoe di¬
amalkeun, ridjki koedoe didahar, ngan
sagala koedoe djeung oekoeran, da sa¬
nadjan ngadeloek di masdjid noetoer


„waeloel" oge, ari teu inget kana kipa¬
jah mah, saoerna teh lapoer deui bae¬
Bener naker eta teh, karasa pisan koe¬
Aboeja tina perkara pagawean pabrik.
Beurat karasana koe Aboeja, nepi ka s
nini mindeng tjamberoet sapedah wak¬
toena keur senang-senang djeung Aboeja
beakeun koe wadjib-fabriek, malah nepi
ka loeaseun nonggongan ka Aboeja, di¬
mana Aboeja boetoeh koe simboet,
Hal ieu, bakating koe geus teu tahan
tea, toeloel ngoemaha ka kolleha, Toe¬
an Hadji Paririmbon. Tapi ka¬
kara oge pok, kalah ka njeungseurikeun
ka Aboeja, madjar maneh teh „kokomo¬
an" sakitoe-kitoe bae, keunnn...... bae
atoeh. Kapan — tjenah — bareto geus
dipapatahan, jen koedoe moentang ka¬
Goesti.
Koe sarerea oge meureun kama'loem,
jen Toean Hadji kolleha Aboeja
mah, pabrik-goesti tea.
„Ti bareto oge" saoer Toean Pa¬
ririmbon teh „kapan geus dipapata¬
han, jen dimana papanggih djeung noe¬
teu katanagaan, koedoe njoehoen¬
keun pitoeloeng ka Goesti. Gening
tjek kaoela teh „ijjaka nasta'in
djeung la joekallifoe 'lohoe
nafsan, illa woes'aha" tea. Koe¬
doe ka Goesti oerang teh nja njarandoe:


„Noen Goesti, ka Goesti pisan abdi
teh nja neda pitoeloeng, margi Goesti
mah moal maparin kawadjiban anoe teu¬
kaawakan koe abdi". Tah kitoe! Pek
geura lampahkeun! oelah kena-kena ka¬
noe kieu doengkoekna; kieu-kieu soteh
loba kabisa di dieu mah, lain ngadoeng¬
koek tjara titinggal moending di djalan;
masianan tjara Aboeja, ngan oekoer
gebeg kerentjeng, da dina sa¬
koe mah, ngan oekoer boeboek sisig.
Ti harita mah Aboeja teh, deker bae
ngalampahkeun weling Ki Hadji, sar¬
ta teu mangkoek sabaraha lawasna di¬
paparin pitoeloeng, dipaparin helper,
boedak Aboeja keneh bae di pabrik, kai
Morawi. Boeboehan beurang penting
ngawoelaan ka Aboeja, ajeuna teh al¬
hamdoe lillah, bet geus bisaeun njoen¬
dang-njoendang ka Aboeja, meureun geus
kaaos koe sarerea oge.
Bo...... pohara Aboeja teh kahoeta¬
nganana roepa-roepa hikmat djeung ni'¬
mat, mani geus soesah njoekoerkeu¬
nana. Koe sabab eta, moega dibantoe
koe anak intjoe, oerang babarengan
ngabdi ka Goesti, djeung moega sakabeh
anak intjoe Aboeja, ngabantoe ngadoe¬
doenga, moega-moega helper Aboeja di¬
paparinan pait daging pahang toelang,
satia ngabdi ka Goesti, amin, amin, amin,
Ja Robbal'alamin.


Kadjadian2 di nagara deungeun. 


koe: M. Moerowi


Doea minggoe ka toekang, dina wak¬
toe oedara politiek di Eropa keur meu¬
djeuhna angkeub, djelema beuki hariwang
barang njebar bedja jen Sang Benito
Mussolini gegedoeg nagara Itali rek
biantara di kota Rome, iboe kota Itali,
Noe matak doenja geundjleung teh koe¬
lantaran dina eta biantara rek aja noe¬
ditjaritakeun pasal pamentana Itali tina
oeroesan djadjahan Tunis, Djiboeti, ka¬
Prantjis noe bogana eta djadjahan.
Hadena eta biantara teh djaoeh tina
sangkaan bala rea, bet henteu ngiroehan
oedara politiek, tapi oge henteu matak
ngoerangan kaangkeuban. Basana sedjen
ti sasari, teu garihal teuing, malahan
loba soeara s.s.k. di nagri Inggris noe¬
njeboetkeun jen katjiri Mussolini djiga¬
djigana mah daekeun babadamian tina
pasal kahajangna teh.
Ari eusina eta pidato mah ngamoepa¬
katan kana taladjakna Hitler di Eropa¬
Tengah; di doenja perloe pisan aja ka¬
tengtreman djeung kaadilan, koe sabab
eta — tjenah — ti semet ajeuna rek
ngalobaan kapal oedara, parabot perang,
kapal perang katoet soldadoe-soldadoena,
soepaja oelah dihampas koe batoer.
Persahabatan antara Itali dj. Djerman,
noe diseboet as Rome-Berlijn tea, beuki
pageuh djeung euweuh goenana lamoen
aja nagara rek njoba-njoba ngagoegoer¬
keun ieu tali sosobatan. Tina perkara
djadjahan, Mussolini geus njaritakeun,
magar moal kaget, lamoen Itali djeung
Prantjis beuki padjaoeh, dimana ieu na¬
gara teu merdoeli kana pamenta Itali.


Teu koengsi tiloe poe tina biantara
Mussolini, minister kahidji Prantjis, Edo¬
uard Daladier njieun pidato pikeun nga¬
walon ka Sang Benito Mussolini. Ari
pondokna mah daek babadamian asal
sing poegoeh kahajang Itali djeung teu¬
meunang menta noe lain2 sarta poer¬
stelanana koedoe djolna ti Itali sorangan.
Boentoetna biantara ieu doea keken¬
tong tatjan poetoes pisan, Eropa geus
digeundjleungkeun deui bae koe ajana
bedja ti Polen, nagara sawetaneun Djer¬
man, loba bangsa Djerman noe dikaniaja
koe oerang Polen. Kadjadian noe sa¬
roepa kitoe geus mindeng katjaritakeu¬
nana dina katompernakeun boelan Feb¬
ruari, malah ti harita perhoeboengan
antara eta doea nagara teu pati aja ka¬
beresan. Komo saeunggeusna oeroesan
Danzig djeung Poolse Corridor dioesik¬
oesik mah, sapedah memeh perang doe¬
nja doeanana oge kabawah ka Djerman,
hawa beuki harengheng bae.
Soeara s.s.k. di Polen djeung omongan2
gegeden pamarentahna nembongkeun, jen
Polen sadia lamoen aja nagara noe rek
ngareboet Carridor. Malahan barang
Djerman ngasongkeun poerstelan soepaja:
1e. Njieun atoeran anjar tina perkara
pamarentahan di kota Danzig,
2e. Djerman menta idin pikeun njieun
djalan ngaliwatan Poolse Corridor,
keur ka Pruisen Timoer, propensi
Djerman,
3e. Soepaja Polen aboes kana beung¬
keutan pikeun njegah kominis

noe sok diseboet anti-Komintern
pact.*)
leu prostelan teu ditarima koe Polen
sangkilang loba bedja noe njebar magar
geus loba soldadoe Djerman di tapel
wates nagarana.
Noe matak Djerman teu njieun tinda¬
kan noe keras saperti ka Ts. Slowakia,
koe lantaran njaho jen Polen baris nga¬
lawan, katoeroeg-toeroeg eta nagara njo¬
bat djeung Itali. Tapi teu weleh ari
diatak-atakkeun mah koe Djerman teh,
katjiri dina soeara s.s.k.na noe beunang
diseboet soeara pamarentah, jen Polen
bahla lamoen njieun politiek noe anti¬
Djerman djeung ngantep bangsa Djerman
noe dikaniaja.
Dina A. M. noe nomer kamari dina
seratan „Kadjadian di Eropa-Tengah"
parantos disebatkeun jen saenggeusna
Djerman ngaroeroeg Bohemen djeung
Moravia (Tsjechia tea), Inggris djeung
Prantjis njarieun babadamian djeung na¬
gara democratie noe sedjen pikeun njieun
benteng demokrasi soepaja nahan aksina
Djerman. Tah koe kaajaan papaseaan
antara nagara Hitler djeung Polen ajeuna,
Inggris beuki hariwang bae, paoer Djer¬
man njieun taladjak noe keras deui
sabab lain bae ngaroegikeun ka nagara
noe diroeroeg tea, tapi oge ngaroegikeun
ka Inggris djeung Prantjis boh panga¬
roehna atawa pasar daganganana. Koe¬
lantaran kitoe ajeuna Inggris dj. Prantjis
ngabewarakeun jen rek mere bantoean
koe balatantara, dimana Polen diroeroeg
koe Djerman.
leu pamaksoedan, sanadjan koe pehak
kalangan oppositie, nja eta noe sok
ngritiek pamarentah, di „House of the
Commons" (Dewan rajat Inggris) oge,
pohara dimoepakatanana.
Amerika Sarikat pon kitoe keneh, ngan
Roeslan noe tatjan poeas pisan teh. Ba¬
badamian antara nagara-nagara sakoeri¬
ling Djerman pikeun njieun benteng de¬
mokrasi, masih teroes sarta tambah tjepet
didjalankeunana.
Saenggeus bedja politiek Inggris anjar
geus njebar ka nagara Hitler, ieu dicta¬
tor ambek oge, sarta toeloej dina poe¬
Saptoe 1 April njieun biantara. Dina eta
pidato Hitler ngritiek Neville Chamberlain 
(Minister kahidji Inggris) jen manehna
rek njieun politiek ngepoeng Djerman,
tapi koering — pokna teh — moal tji¬
tjingeun ngantep eta politiek. Inggris
make wani noeding2 jen Djerman teu
sopan, tapi ari manehna sorangan, koe¬
maha basa ngareboet nagara2 sedjen di¬
djieun djadjahan keur manehna? Koe¬
maha kakedjeman di Palestina, bangsa
Arab loba noe dipaehan koe politie Ing¬
gris keur mela kakawasaanana? Tjek
Hitler teh deui, teu boga niat rek nga¬
roeroeg Polen, tapi hajang ngajakeun
katengtreman. Djaba ti eta eusina bian¬
teh, loba deui noe njatjampah hargana
garantie Inggris ka Polen, sarta make
disambaraan koe ngera2 ka Chamberlain.
Noe geus asoep kana ieu anti-Ko¬
mintern pact teh geus aja opat na¬
gara: Djerman, Itali, Djepang djeung
Hongaria. M.M.
AR


Doea poe ti harita Chamberlain geus
njieun deui katrangan di Dewan Rajat,
jen teu boga maksoed rek ngepoeng
Djerman, tapi hajang ngadjaga bisi aja
aksina deui noe teu adil, sarta sabalikna
— tjenah — hajang ngajakeun katengtre¬
man koe djalan babadamian antara na¬
gara2 mana bae. Toengtoengna mah
sili debat ti kadjaoehan antara kokodjo
ieu doea nagara djegoed teh. Itoe, ieu,
hajang katengtreman, tapi bahaja perang
kakalajangan bae di loehoereun Eropa.
Katoeroeg-toeroeg Itali hajoh bedjana
rek ngiang-ngiangkeun soldadoe ka Al¬
bania, boa-boa rek didjieun protectoraat
model Tsjechia. Ari koe kitoe tea mah
atoeh da ajeuna oge ngan ngaranna bae¬
„merdika" soteh, ari djero-djeroanana
mah dipangaroehan koe Itali anoe pohara
gedena.
Nagara Albania teh karadjaan leutik
pisan rahajatna oge teu samalioen2 atjan
ari oematna leuwih ti satengahna nga¬
gem Islam, malahan radja Zogoe-na oge
Moeslim.
Hadena dina keur kaäjaän di Europa
sakitoe baliwetna, perang sadoeloer di
Spanjol noe tjampleng nepi ka ajeuna
meh tiloe taoen geus rengse, toer djen¬
dral Francisco Franco noe meunang ka¬
oenggoelan. Ari kameunangan Franco teh
beunang diseboet kaoenggoelan fascisme,
djatohna kominisme. Sawareh gegeden
kaoem beureum kalaboer, anoe henteu
atoeh ditangkepan, nja kitoe deui solda¬
doe-soldadoe djeung leider2 kaoem merah
koedoe taranggoeng djawab di pangadi¬
lan.
Koe patjiweuhna di Europa, pikeun
Djepang mah atoh asa djongdjon nga¬
roeroegna Tiongkok. Perangna masih
teroes; ajeuna Tiongkok noe oenggoel,
engke Djepang, kitoe bae salawasna. Ta¬
pi sadjeroning kitoe madjoena Djepang
mah katjiri bae. Geuning mangkoekna
geus ngalindih deui bae poelo Spratley.
Prantjis protes kana eta lindihan, da eta
mah geus kabawa ka Prantjis tjenah.
Tapi anoe protes........ protes,
Djepang mah tonggoj bae.
Di Palestina oge masih tatjan aja kabe¬
resan; Jahoedi keukeuh hajang ngalindih,
ari Arab emboeng dilindih, toengtoengna
teh beuki ngabaloewengkeun ka Inggris.
Oge Prantjis di wewengkonna boga ka¬
hariwang, sabab di Soeria aja peroesoe¬
han noe hajang merdika.


ITALIE NGAROEROEG ALBANIA
Saparantos seratan „kadjadian2 di na¬
gara deungeun" dizet njebar telegram
dina soerat2 kabar jen Italie jaktos nga¬
roeroegna Albania teh, tapi kenging
perlawanan ti pihak soldadoe2 sareng
politie. Sarta dina ieu perang leuleuti¬
kan teh teu saeutik anoe ninggalkeun
djiwana.
Kapal oedara Itali ngaloeng-ngaloeng¬
keun boeloetin ti loehoer noe mere advis
soepaja serah bongkokan.
Radja Istri Geraldine noe kakarek pi¬
san ngalahirkeun poetra pameget tea pa¬
rantos angkat ka nagara Griekenland
tapel wates Albania. (M. M.).


Radja Irog poepoes.


Emir Gazi I, Soelthon anoe sakitoe
anomna, joeswa 27 taoen, meunang tji¬
laka noe pohara bangetna, waktoe an¬
djeunna toenggang mobil njetiran koe¬
andjeun, ngadoepak tihang listrik, nepi
ka hanteuna.
Harita keneh poetra pameget noe¬
pangageungna, joeswa opat taoen, Emir¬
Feisal didjadikeun Radja Irog kalawan
pingpinan Emir Abdoellah.
Radja anom noe poepoes teh, dibabar¬
keunana dina tanggal 12 Maart 1912 di
Mekkah. Doepi ramana, almarhoem Ra¬
dja Feisal ibn Hoessain, noe diangkat
kana tachta Irog dina 23 Agoestoes 1921.
leu Soelthon Gazi 1 teh kantos sakola
di Harron (Inggris), ti dinja ka sakola
soldadoe di Sandhurst (Inggris keneh),
sarta ngagentos ramana dina 8 September
1933, djadi nepi ka ajeunana teh teu
atjan lima taoen-lima taoen atjan njepeng
karadjaanana.
Teu kantos lami tina djoemeneng radja
andjeunna rengdengan djeung poetri
Alijah, poetra Radja Hidjaz kapoengkoer,
Emir Ali.
M. Moerawi.
Djago Parindra.
Djrg. M. H. Thamrin, pepentol nasi¬
onalis di Dewan Rajat, noe geus kaoe¬
ninga tanagana koe sarerea, parantos
ngabela kaoem tani dina keur ngabadan¬
tenkeun oesoel ordonansi landrente (pa¬
djeg tanah), di College van Gedele¬
geerden (dewan rajat saari-ari).
Andjeunna njarioskeun karipoehan ba¬
pa tani sareng medalkeun ka teu-panoe¬
djoeanana kana rarantjang ordonansi,
koe lantaran beurat teuing padjeg noe¬
bakal ditibankeun ka patani, sarta, ieu
tjariosan teh disarengan koe roepi-roepi
katerangan noe djelas pisan.
Oge andjeunna maparin katerangan
tina perkara njamboet sawah, jen henteu
ngan digawe koe sorangan bae, tapi oge¬
ngoelikeun. Saparantosna sagala karipoe¬
han bapa tani diterangkeun andjeunna
ngasongkeun amandement (pangrobahan)
sareng mosie, anoe maksoedna soepaja
patokan majar landrente disaroeakeun
djeung patokan padjeg pangasilan, nja
eta minimoem 4%, maksimoem 10%
oelah tjara ajeuna mani 25% maksi¬
moemna.
M. M.

Goedangna ngaloearkeun ke¬
tjap Tjiamis, moal bade moedji
maneh dina raosna atanapi dina
kakiatanana, sae boektoskeun bae
kangge tjonto tiasa dipoendoet
monster kwaliteit No. 1a. No. 2.
Dipilari kangge Agent di mana¬
mana tempat.
Tiasa njeratan atanapi soemping
ka adres:
ABDOEROHMAN
Blakang masdjid Kaoem


TJIANDJOER.


Lowongan Edeleer. 


J.-B. meunang bedja, jen lamoen Kdj.
prof. dr. Hoesein Djajadiningrat diang¬
kat kana djabatan poersiter Volksraad
(Dewan rahajat) atawa lamoen dipang¬
sioen, noe pingagentoseunana eta lowo¬
ngan korsi Raad van Indië, tjenah ti an¬
tara doea boepati nja eta R. T. Ario
Soekarman boepati Grobogan, atawa R.
T. Ario Moehammad Sediono boepati
Indramajoe.
Oepami kataringali jen anoe ditaroe¬
djoem teh henteu atjan karenging titel
adipati, katjiri koe sarerea, jen ieu doea
pangagoeng priboemi teh, djiga loear
biasa nenggangna ti noe rea.
Tjing, saha noe karagoengan milik
loear biasa !
Kongres „Pasoendan.
Dina minggoe ieu kota Tjiandjoer keur
katjaahan tatamoe istri pameget noe sami
ngalersakeun majoenan kongres „Pasoen¬
dan" noe diajakeun ti tg. 7 April nepi
ka tg. 10 April, sakalian bari ngaleuseu¬
han gedong sakolana.
Al-Moe'min ngahatoerkeun wiloedjeng
ka sadajana; wiloedjeng soemping, wi¬
loedjeng berkongres.
Sakola Insinjoer.
Soerat2 kabar geus aja doea, tiloe ka¬
lina ngamoeat bedja tina perkara lilana
diadjar di sakola insinjoer di Bandoeng.
Saajeuna lilana diadjar di eta sakola teh
opat taoen, pikeun anoe tjepet mah.
Ajeuna geus njebar deui bedja dina
soerat2 kabar jen adpisoer2 pamarentah
pada moepakat kana nambahan lilana
diadjar tina opat kana lima taoen. Sar¬
ta ieu atoeran anjar teh loba pangha¬
repan didjalankeunana ti mimiti 1 Agoes¬
toes 1939.
Baheula oge geus aja gerentesna bedja¬
jen di sakola Insinjoer rek ditambahan
deui hidji apdeling nja eta bagian dia¬
djar kana Insinjoer Chemia, ari ajeuna
mah ngawoengkoel kana Insinjoer adeg¬
adegan djeung irrigatie bae.


Tapi koe njieun deui apdeling anjar
loba piongkoseunana, mangkaning, kas
nagara ajeuna keur meudjeuhna tjelong,
djadi koe sabab eta ieu apdeling moal
waka diajaan ajeuna2.
M. M.
Teu djadi tjonto.
Asana mah atjan lila aja elid Volks¬
raad meunang moesibat koe lantaran
malsoe deklarasie, ajeuna geus selenting
deui bae aja bedja magar pokrol-djen¬
dral di Djakatra keur meudjeuhna moe¬
litiek elid2 Volksraad noe karagoengan
hak njieun deklarasie malahan, tjenah,
geus aja hidji elid noe disangka malsoe!
Noe matak poelisi njieun tindakan
kitoe, sabab aja soerat kaleng ka gege¬
den di Djakatra.
Na asana teh koe teu djadi loeang,
geuning elid noe bareto tea oge ngan
malsoe koerang leuwih f 175.
M. M.


Bewara tjoelik.
Ajeuna-ajeuna mindeng kadjadian tjek
J. B., sok aja baroedak kampoeng, ba¬
bakoena di tanah Djawa, dikirimkeun
koe bangsa Tiong Hoa ka Tiongkok, sarta
dibedjakeunana ka indoeng-bapana ma¬
djar teh rek „dioeroes“
Eta taladjak geus kabedjakeun ka pa¬
marentah, malahan geus ngiderkeun soe¬
rat ka oenggal kaboepaten soepaja ra¬
hajat dibedjaan bisi aja deui djalma noe¬
loenta-lanto rek „ngoeroes" boedak koe¬
doe ati-ati.
M. M.
Soerat2 kabar di Djepang.
Dina waktoe gongsol-djendral Neder¬
land di Djepang, pidato tina pasal pa¬
soerat-kabaran di eta nagara (Djepang)
geus njarioskeun jen di saloeroeh Nip¬
pon lobana soerat kabar aja 1200 (doea
belas ratoesna), sarta loba pisan noe¬
ngaloearkeun sapoe-poena samali¬
oen exemplaren.
Digawena eta maskape-maskape teh
make kapital noe lobana di antara doea
djeung sapoeloeh malioen yen (doeit
Djepang), ari djoemlahna noe sok nga¬
raos koran aja kana salapan belas ma¬
lioenna.
Kitoe geuning ari di nagara batoer
mah, koemaha ari di oerang? rek boga¬
langganan reboe hidji reboe doea oge¬
geus seuseut-seuat.
M. Morawi.
Piradjaeun Albania
Noeroetkeun bedja Radja istri nagara
Albania, Geraldine Apony, parantos
ngalahirkeun poetra pameget, pigetoseu¬
nana Radja Zogoe I (Kroonprins).


Rahajat Albania keur meudjeuhna
soeka boengah, sarta riboean djelema
ngalioed di djalan hareupeun istana
Radja.
Di dieu perloe oge ditjaritakeun jen
Radja Achmad Zogoe teh ngagem agama
Islam tapi Radja istrina mah ngagem
agama Rooms Katoliek.
Istrina teh hidji toeroenan menak
agoeng di nagara Hongaria.
M. M.
Moehamadijah Bercongres.
Congres Moehammadijah ke 28 di Me¬
dan, waktoenja telah ditetapkan oleh
Hoofdbestuur Moehammadijah di Djogja¬
karta beserta dengan Hoofdcomite Cong¬
res Moehammadijah jaitoe: nanti pada
tanggal 19 sampai 25 Juli 1939 (moelai
malam Chamis 19/20 sampai pada ma¬
lam Raboe 25/26 Juli 1939).
Segala agenda jang akan diroending¬
kan dan dibitjarakan dalam Congres tsb.
akan segera di'oemoemkan oleh H.C.C.M.,
jang mana pada dewasa ini sedang si¬
boek mengadakan penjaringan-penjari¬
ngan dari beberapa agenda jang telah
ada. Diantara agenda-agenda itoe banjak
jang mengenai bagi kepentingan oemat
Islam toemoemnja di Indonesia choe¬
soesnja.
Apalagi agenda-agenda jang akan di¬
bitjarakan dalam beberapa openbaar¬
openbaar tentoelah memilih jang lebih
bersemangat lagi.
Congres ke 28 ini tidak akan koerang
hebatnja dari Congres Moehammadijah
jang soedah-soedah, malah akan lebih
dilengkapkan dan lebih disji'arkan. Da¬
lam Congres ke 28 ini akan bersidang:
Moehammadijah, 'Aisjiah, Pemoeda, Tar¬
djih ('oelama), dan Tanwir (Consul),
masing-masing meremboekkan agendanja
sendiri-sendiri.
Koropak.
Adm. parantos nampi ti:
Djrg. Sobana Lgno. 191 f 1,60 kanggo
kw. I-II th. 39.
Djrg. Saidan Lgno. 1634 f 0,80 kanggo
kw. I th. 39.
Djrg. A. Kosasih Lgno. 1161 f 0,80
kanggo kw. 1 th. 39.
Djrg. Koesmana Lgno. 1259 f 1.—
kanggo kw. III th. 38 + f 0,25.
Djrg. M. Mamad Lgno. 891 f 2.—
kanggo kw. II-III th. 39 + f 0,35.
Djrg. Soeria Amidjaja Lgno. 1724
f 1,50 kanggo kw. I-II th. 39 kirang f 0,10.
Djrg. D. Emad Lgno. 1850 f 1.— kang¬
go kw. I-II th. 38.
Djrg. Boesori Lgno. 2230 f 1,50 kang¬
go kw. IV + I th. 38 + 39 kirang f 0,05.
Djrg. R. Kd. Hardjadiwinangoen.
Kintoenan f 4,90 parantos katampi acc.
Nji R. Rapiah Lgno. 2403.
Kintoenan f 0,80 kanggo kw. 1 th. 39.
Djrg. Achmad Lgno. 1765.
Kintoenan f 1,50 kanggo kw. III + IV
th. 38.
Adm. A. M.


